CELEX: 32018D0718
Language: hu
Date: 2018-05-14 00:00:00
Title: A Bizottság (EU) 2018/718 végrehajtási határozata (2018. május 14.) Málta szarvasmarha-állományai hivatalosan tuberkulózismentes státuszának felfüggesztéséről és a 2003/467/EK határozat I. mellékletének módosításáról (az értesítés a C(2018) 2762. számú dokumentummal történt) (EGT-vonatkozású szöveg. )

16.5.2018   
            
            
               HU
            
            
               Az Európai Unió Hivatalos Lapja
            
            
               L 120/12
            
         A BIZOTTSÁG (EU) 2018/718 VÉGREHAJTÁSI HATÁROZATA
   (2018. május 14.)
   Málta szarvasmarha-állományai hivatalosan tuberkulózismentes státuszának felfüggesztéséről és a 2003/467/EK határozat I. mellékletének módosításáról
   
      
         (az értesítés a C(2018) 2762. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állategészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. I. melléklete 5. pontjára,
   mivel:
   
               (1)
            
            
               A 64/432/EGK irányelv szabályozza a szarvasmarhafélék Unión belüli kereskedelmét. Megállapítja azokat a feltételeket, amelyek alapján egy tagállam szarvasmarha-állománya tekintetében hivatalosan tuberkulózismentesnek nyilvánítható, valamint a státusz megőrzésének feltételeit.
            
         
               (2)
            
            
               A 2003/467/EK bizottsági határozat (2) értelmében az I. melléklet 1. fejezetében felsorolt tagállamok szarvasmarha-állományuk tekintetében hivatalosan tuberkulózismentesnek minősülnek.
            
         
               (3)
            
            
               Máltát az (EU) 2016/448 bizottsági végrehajtási határozat (3) felvette a 2003/467/EK határozat I. mellékletének 1. fejezetébe.
            
         
               (4)
            
            
               2017 novemberében Málta szarvasmarha-tuberkulózis kitörését jelentette; ez az M. bovis laboratóriumi vizsgálattal való izolálásával megerősítésre került. A nyomonkövetési vizsgálatok során egy másik állományban lévő szarvasmarhafélék pozitívan reagáltak a szarvasmarha-tuberkulózis vizsgálatára. E második állományba a jelző eset állományából kerültek be állatok.
            
         
               (5)
            
            
               Málta meghozta a 64/432/EGK irányelv A. mellékletének I. pontjában foglalt intézkedéseket, és mindenekelőtt visszavonta az első állomány hivatalosan tuberkulózistól mentes státuszát, valamint felfüggesztette a második állomány státuszát. Következésképpen Málta a továbbiakban nem felel meg a 64/432/EGK irányelv A. I. mellékletének 4. pontjában meghatározott, a szarvasmarha-tuberkulózis tekintetében hivatalosan mentes státusz fenntartására vonatkozó kritériumoknak, és a fertőzés forrása tekintetében pedig nem lehetett végső következtetést levonni.
            
         
               (6)
            
            
               A szarvasmarha-tuberkulózis kitöréséről szóló, Máltától származó tájékoztatást követően a Bizottság úgy véli, hogy az adott tagállamban a szarvasmarha-tuberkulózis tekintetében jelentős változás tapasztalható.
            
         
               (7)
            
            
               Málta szarvasmarha-tuberkulózistól mentes státuszát ezért fel kell függeszteni mindaddig, amíg a felügyeleti vizsgálatok és járványügyi vizsgálatok eredményei azt nem bizonyítják, hogy a járványkitörések ellenőrzés alatt állnak, a 64/432/EGK irányelv A. I. melléklete (4) bekezdésének b), c) és d) pontjával összhangban intézkedéseket alkalmaznak, és a megerősítetten tuberkulózissal fertőzött szarvasmarha-állományok százalékos aránya nem haladja meg az összes állomány 0,1 %-át egy összefüggő 12 hónapos időszak alatt, amelynek végén a szarvasmarha-állomány legalább 99,9 %-a esetében el kell érni a hivatalosan tuberkulózismentes státuszt.
            
         
               (8)
            
            
               A 2003/467/EK határozat I. mellékletét ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   (1)   Málta szarvasmarha-állományainak hivatalosan tuberkulózismentes státuszát fel kell függeszteni.
   (2)   A szarvasmarha-állományok hivatalosan tuberkulózismentes státuszának visszaszerzése érdekében Málta eleget tesz a következő feltételeknek:
   
               a)
            
            
               a 64/432/EGK irányelv A. I. mellékletének 4. b), c) és d) pontjában meghatározott feltételek továbbra is teljesülnek;
            
         
               b)
            
            
               valamennyi szarvasmarha-állományt alávetették a szarvasmarha-tuberkulózis kimutatására irányuló vizsgálatnak, a 64/432/EGK irányelv A. I. mellékletének 1. pontjában meghatározott eljárások szerint;
            
         
               c)
            
            
               a megerősítetten tuberkulózissal fertőzött szarvasmarha-állományok százalékos aránya egy összefüggő 12 hónapos időszak alatt nem haladta meg az összes állomány 0,1 %-át;
            
         
               d)
            
            
               a c) pontban említett 12 hónapos időszak végén a szarvasmarha-állomány legalább 99,9 %-a hivatalosan tuberkulózismentes státuszt ért el.
            
         2. cikk
   A 2003/467/EK határozat I. melléklete e határozat mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2018. május 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2003/467/EK határozata (2003. június 23.) egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és a szarvasmarhák enzootikus leukózisától mentes státusza megállapításáról (HL L 156., 2003.6.25., 74. o.).
   
      (3)  A Bizottság (EU) 2016/448 végrehajtási határozata (2016. március 23.) a 2003/467/EK határozat I. és II. mellékletének Málta szarvasmarha-állományának hivatalos tuberkulózismentes és brucellózismentes státusa tekintetében történő módosításáról (HL L 78., 2016.3.24., 78. o.)
   
      MELLÉKLET
      A 2003/467/EK határozat I. mellékletének 1. fejezete helyébe a következő szöveg lép:
      
         
            „1. FEJEZET
         
         
            Hivatalosan tuberkulózismentes tagállamok
         
         
                     ISO-kód
                  
                  
                     Tagállam
                  
               
                     BE
                  
                  
                     Belgium
                  
               
                     CZ
                  
                  
                     Cseh Köztársaság
                  
               
                     DK
                  
                  
                     Dánia
                  
               
                     DE
                  
                  
                     Németország
                  
               
                     EE
                  
                  
                     Észtország
                  
               
                     FR
                  
                  
                     Franciaország
                  
               
                     LV
                  
                  
                     Lettország
                  
               
                     LT
                  
                  
                     Litvánia
                  
               
                     LU
                  
                  
                     Luxemburg
                  
               
                     HU
                  
                  
                     Magyarország
                  
               
                     NL
                  
                  
                     Hollandia
                  
               
                     AT
                  
                  
                     Ausztria
                  
               
                     PL
                  
                  
                     Lengyelország
                  
               
                     SI
                  
                  
                     Szlovénia
                  
               
                     SK
                  
                  
                     Szlovákia
                  
               
                     FI
                  
                  
                     Finnország
                  
               
                     SE
                  
                  
                     Svédország”